VENDIM
Nr. 28/2019

PËR DISA NDRYSHIME NË VENDIMIN E KUVENDIT NR. 102/2017 “PËR NGRITJEN E KOMISIONIT TË POSAÇËM PARLAMENTAR PËR REALIZIMIN E REFORMËS ZGJEDHORE”, TË NDRYSHUAR

	Në mbështetje të neneve 77, pika 1, dhe 78, pika 1, të Kushtetutës, si dhe neneve 24 dhe 55, pika 1, të Rregullores së Kuvendit, me propozimin e Kryetarit të Grupit Parlamentar të Partisë Socialiste, 

KUVENDI
I REPUBLIKËS SË SHQIPËRISË

VENDOSI:

	Në pikën V të vendimit të Kuvendit nr. 102/2017 “Për ngritjen e komisionit të posaçëm parlamentar për realizimin e reformës zgjedhore”, të ndryshuar, bëhen këto ndryshime:
	I. Deputetja Blerina Gjylameti (PS) caktohet bashkëkryetare në vend të deputetit Bledar Çuçi.
	II. Deputeti Damian Gjiknuri (PS) caktohet anëtar.
	III. Ky vendim hyn në fuqi menjëherë.

KRYETARI
Gramoz Ruçi

